
Aiandusühistu Ivuška liikmete ühiskasutuses
olevate maaüksuste ostueesõigusega
erastamine (Parve kraav V1, Kalle tn 1)


1. Asjaolud ja menetluskäik
Parve kraav V1, Kalle tn 1 katastriüksused asuvad Aiandusühistus Ivuška (rg-kood 80015547) ning on moodustatud (maakatastrisse kantud) masskande käigus. 

Parve kraav V1 katastriüksuse suhtes maa riigi omandisse jätmise ja hoonestusõiguse seadmise menetluse käigus on Narva Linnavalitsusega võetud vastu Narva Linnavalitsuse 07.02.2018 korraldus nr 98-k maa riigi omandisse jätmise kohta hoonestusõiguse seadmise eesmärgil aiandusühistu kasuks.

Maa-amet andis 27.06.2019.a kirjas nr 6-13/19/10678 (dokumendiregistri nr 7146/1-12.3) aiandusühistu ringpiirides ühiskasutuses olevate maade osas maareformi läbiviimise kohta selgituse.  Kuna ühiskasutuses olevad hooned ja rajatised, haljasalad vms  on ühistu liikmete kaasomandis, siis sellisel juhul, kui ühistu ei ole esitanud õigeaegselt ühiskasutuses oleva maa-ala erastamise avaldust, on maareformi eesmärki ja avalikku huvi maareformi lõpule viimiseks vajalik käsitleda ühistute liikmete ehitise juurde esitatud maa erastamise avaldust tahteavaldusena ka ühiskasutuses oleva maa erastamiseks.
Kui mõni aiandusühistu liige on ehitise omanikuna esitanud tähtaegselt avalduse maa ostueesõigusega erastamiseks, siis tuleb hoonestusõiguse seadmise eeltoimingud lõpetada ning läbi viia maareformi seaduse § 21 lõike 1 alusel aiandusühistule tema liikmete ühiskasutuses oleva maa erastamise eeltoimingud.

Kuna aiandusühistu Ivuška liikmete poolt on esitatud Narva Linnavalitsusele maareformi seaduse § 40 lõikes 1 määratud tähtajaks, ehk 1998. aasta 1. jaanuariks 70  ostueesõigusega erastamise avaldust, viib Narva Linnavalitsus läbi aiandusühistu Ivuška üldmaa osas erastamise menetluse.

Maareformi seaduse § 22 lõike 11 kohaselt elamu-, korteri-, garaaži-, suvila- või aiandusühistu liikmete ühiskasutuses olevaks maaks loetakse nimetatud ühistu maakasutusõiguse piiridesse jääv maa, mida ühistu liikmed kasutavad ühiselt ja mis ei ole määratud ühistu liikme ehitise juurde kuuluva krundina või selle teenindamiseks vajaliku maana.

Aiandusühistu Ivuška on aianduskooperatiivi „Vikerkaar“ õiglusjärglane. Maakasutus anti aianduskooperatiivile „Vikerkaar“ Narva Linnavalitsuse 16.09.1992. a määrusega nr 981. Aiandusühistu üldmaa piirid ja pindala on täpsustatud aiandusühistu krundijaotusplaaniga, mis on kinnitatud maakatastris 1998. aastal. 
Aiandusühistu piirides asub maaüksus Kalle tn 1, kus peaks aianduskooperatiivi „Vikerkaar“ ehitusplaani alusel (kooskõlastatud 23.03.1999. a linna peaarhitektiga) asuma tuletõrje veemahuti ning tulekindel ehitis tuletõrjepumba- ja tulekahju kustutusseadmete hoidmiseks.

Antud maaüksused on kantud katastrisse 29.05.2020.a masskande käigus Maa-ameti peadirektori 04.12.2019 korralduse nr 1-17/19/3147 alusel katastritunnustega  51101:001:1613 (Parve kraav V1 ) ja 51101:001:1523 (Kalle tn 1).
16.12.2022 (dokumendiregistri nr 12540/1-12.3) esitas aiandusühistu Ivuška antud maaüksuste erastamiseks avalduse.

Korraldusele on lisatud Maa-ameti kaardiserverist Parve kraav V1, Kalle tn 1 väljavõtted (maaüksuste plaanid), mis on taotlejaga kooskõlastatud.


2. Õiguslikud alused
[bookmark: para22lg1]2.1	Maareformi seaduse § 22 lõike 1 kohaselt  saavad ostueesõigusega maad erastada isikud, kellele maa on antud põliseks kasutamiseks Eesti NSV taluseaduse alusel või kellel on õigus osta maad ehitise või istanduse omanikuna vastavalt käesolevale seadusele, arvestades §-s 21 sätestatud kitsendusi, samuti elamu-, korteri-, garaaži-, suvila- või aiandusühistu tema liikmete ühiskasutuses olevat maad, mida ei taotleta tagasi; 
2.2	Vabariigi Valitsuse 06.11.1996.a määruse nr 267 “Maa ostueesõigusega erastamise kord“ p. 15 kohaselt määrab kohalik omavalitsus erastatava maa suuruse ja piirid ning maa sihtotstarbe. Otsuses peavad sisalduma järgmised maa erastamise seisukohalt olulised asjaolud: maa ostueesõigusega erastamise õiguslik alus koos viitega maareformi seaduse vastavale sättele; andmed erastamist taotleva isiku kohta; maa asukoht; pindala; maa sihtotstarve; maa maksustamishind; vajaduse korral muud maa erastamise tingimused, sealhulgas kaitseala valitseja või Muinsuskaitseameti fikseeritud, kaitserežiimist tulenevad kitsendused ja piirangud;
2.3	Juhindudes maareformi seaduse § 20 lõikest 1; § 21 lõikest 4; § 22 lõigetest 1 ja 11; § 221 lõikest 1; § 223 lõikest 1;  § 23 lõigetest 1 ja 5; Vabariigi Valitsuse 06.11.1996. a määrusest nr 267 “Maa ostueesõigusega erastamise kord“; maakatastriseaduse § 18, 181. Keskkonnaministri 25.01.1994. a määrusest nr 1 "Maa maksustamishinna määramise juhend 1994. aastaks".

3. Otsus
3.1	Lõpetada hoonestusõiguse seadmise menetlus Aiandusühistus Ivuška (rg-kood 80015547)  asuva Parve kraav V1 (51101:001:1613) katastriüksuse osas;

3.2 Määrata Aiandusühistu Ivuška (rg-kood 80015547) liikmete ühiskasutuses oleva maa erastamiseks katastriüksustele maa sihtotstarve ja maksustamishind järgmiselt: 
3.2.1	Parve kraav V1 (katastritunnus 51101:001:1613, pindala ca 3261 m²) maa sihtotstarve veekogude maa (006; V) 100%; maa maksustamishind 20 eurot  vastavalt 16.12.2022 maa maksustamishinna aktile;
3.2.2	Kalle tn 1 (katastritunnus 51101:001:1523, pindala ca 974 m²) maa sihtotstarve üldkasutatav maa – (017; Üm) 100%; maa maksustamishind 10 eurot vastavalt 16.12.2022 maa maksustamishinna aktile;

3.3	Erastatava maa maksustamishind kokku 30 eurot;

3.4	Punktis 3.2 nimetatud katastriüksused erastatakse ostueesõigusega Aiandusühistule Ivuška (rg-kood 80015547);

3.5	Kohaliku omavalitsuse üksuse maa ostueesõigusega erastamise eeltoimingute kulud 35 eurot tuleb tasuda enne maa ostu-müügi lepingu vormistamist Narva Linnavalitsuse Arhitektuuri-ja Linnaplaneerimise Ameti arvele EE671010220034033017 SEB pangas;

3.6	Maa kasutamisel kehtivad tulenevalt seadustest ja teistest õigusaktidest kitsendused, s.h:                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                   
[bookmark: _GoBack]- kasutada Kalle tn 1 maaüksust vastavalt maa sihtotstarbele ja aiandusühistu Ivuška kinnitatud   ehitusplaanile, s.t tulekindlate ehitiste rajamiseks (tuletõrje veemahuti jne);
- ehitiste renoveerimine ja uusehitiste rajamine kooskõlastada Narva Linnavalitsusega;
- täita Narva linna heakorra eeskirja;
- lubada kinnisasjal asuvate linnale ja kolmandatele isikutele kuuluvate liinide, trasside ja muude kommunikatsioonide takistamatut kasutamist, hooldamist ja rekonstrueerimist ning mitte kahjustama neid.

4. Rakendussätted
4.1	Korraldus jõustub seadusega sätestatud korras;

4.2	Narva Linnavalitsuse Arhitektuuri-ja Linnaplaneerimise Ametil teha korraldus teatavaks Aiandusühistule Ivuška (rg-kood 80015547);

4.3	Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.




Katri Raik                                                           
Linnapea						Üllar Kaljuste

